Esperanto-Grironde estas franca asocio kiu disvastigas esperanton en la sudokcidenta regiono de Francio
#000000
50-jara jubileo de Esperanto Gironde
#000001
Aliĝilo 50JEG klaku sur tiun ligon por elŝuti la aliĝilon al la 50jara jubilea festo de Esperanto-Gironde. Plenigu ĝin kaj rapide sendu ĝin al Klodin’.
#000003
Sekve al la unua komuniko: Jen bildo, kiu fluigis jam multe da inko, se eblas tion pludiri en jarcento, kiam la diskutoj surekrane aperas... Ĉu do sango nepre fluos dum nia renkonto? Certe jes! almenaŭ en la vejnoj de la partoprenontoj. Ni esperas, ke tiam ĝi eĉ bolos! Rimarku, ke neniu vokas al elverŝo de sango. Kompreneble provokema estis la Kolego verkinte la unuan invitkarton! Li celis reagojn. Multaj venis. Fakte, ĉu vi preferus kiel subtitolon « Trinku, jen Lia sango! Infere! Dantece! »
#000004
50jara jubileo de Esperanto-Gironde : Dua komuniko
#000005
Dank’al agnosko de Marcelo Redulez kiel sindikatista e-instruanto far la Centre d’Etudes et de Formation Interprofessionnel (CEFI-Solidaires) laboristoj povos ĝui ĵaŭdon 03/05 kaj vendredon 04/05 du sindikatajn klerigotagojn (journées de formation syndicales). Liberaj tamen pagotaj tagoj krom normalaj feritagoj. Interesatoj frue sendu sian intencon partopreni kaj responde ricevos specialan invitilon transdonendan al iliaj dungantoj almenaŭ unu monaton antaŭ la evento, do antaŭ la 3a de aprilo 2018! Jen kiel finfine laboristoj estos pagataj de siaj estroj por praktiki esperanton. Ĉu iu jam tion spertis en Francio? Rakontu do.
#000007
Ĉu interesas vin secesi-stilo? Ĉu vi malkovru ĝin? Bela ekzemplo estas la bordoza laborborso, kiu akceptos nin dum tuta tago, ĵaŭdon la 3an de majo. Ĝian viziton pasie gvidos Bernardo Sarlandie, fervora CGTano. En la tiea popola teatro La Kompanoj kantigos la publikon. Lukso. Ne maltrafu tiun memorindan eventon. Proksime staras la samstila Domo de la Studentinoj ornamita de grandaj maskeronoj. Vidinde.
#000009
La provizora programo konfirmas abundajn tre interesajn intervenojn de eminentaj universitatanoj, talentoplenaj artistoj, samkiel bonvolemaj lernantoj, senpretendaj kunĝuantoj kaj atenditaj spontanaj kunrolontoj. Ĉiutagaj koncertoj !Kantemuloj iĝu dum tiu speciala tempo membro de nia loka teatra kaj kanta trupo La Kompanoj. Kun KAJTO, FaMo kaj Morine Stride, kantaj kaj popoldanca atelieroj ebligos preparadon de festaj vesperoj.
#000010
Ni pretekstu jubileon por arigi esperantistojn kaj iliaj geamikoj. Nia loka grupo profunde enradikiĝas en la laborista movado. SATeca jam de ĝia kreiĝo sub la originala nomo « groupe ouvrier de Bordeaux », ĝiaj membroj ne ĉesos vivigi esperanton en progresemaj medioj cele al popola klerigo per malfermo de ĉies spiritoj dank’al riĉaj interŝangoj.
#000011
Duonjarcento ja ne sufiĉis : do ni kunfestu ne la finan venkon sed nian forton adaptiĝi al la evoluo de nia movado samkiel tiu de la tutmonda socio, sur kiu baziĝas hodiaŭ sur retoj. Ĝirondianoj organizis jam multajn kongresojn, animis nenombreblajn eventojn. Por majo 2018, ni proponas al SAT-Amikoj retrovi la kongresejon de la jaro 1966 en Cenon ! Tiam okdeko da partoprenintoj kunvenis. Venontjare, kiom ? Ĉu vi ?
#000012
Unua logo : Dank’al helpemo de la urbodomo de Cenon, kiu senpage disponigas la salonegon, kaj servemo de la interurba kuirejo, ni povas proponi etajn prezojn por la aliĝkotizo kaj la manĝojn. La pretigota aliĝilo disponeblos kiel eble plej frue.
#000013
Do jam notu la datojn sur via persona kalendaro : de la 2a ĝis la 7a de majo 2018. Kompreneble estos bonvenaj ankaŭ tiuj, kiuj povos nur parte viziti nin ; ekzemple pro fifamaj laborpretekstoj!
#000015
2 Av. du Président Vincent Auriol
Lunde de la 14a ĝis la 17a
Veuillez laisser ce champ videAbonnez-vous à notre lettre d'informations et restez informé des dernières nouvelles.
Vérifiez votre boite de réception ou votre répertoire d’indésirables pour confirmer votre abonnement.
#000017
Lunde de la 14a ĝis la 17a
#000019
Abonnez-vous à notre lettre d'informations et restez informé des dernières nouvelles.
#000020